Til Styret ved Norsk senter for menneskerettigheter
Fra Direktøren ved Norsk senter for menneskerettigheter
	
Sakstype:	Orienteringssak	
Møtesaksnr.:	5/2009 B	
Møtenr.		
Møtedato:	17.03.09	
Notatdato:	11.03.09	
Arkivsaksnr.:		
Saksbehandler:	T.D.Kjelling 	

SAKSTITTEL: Budsjett 2009

TIDLIGERE BEHANDLING:
Styret godkjente på styremøte 04.12.08 budsjett 2009 og delegerte til direktøren å ferdigstille budsjettet.

DE VIKTIGSTE PROBLEMSTILLINGER:
Styret blir med dette orientert om ferdig budsjett for all virksomhet 2009. Nedenfor følger en kort og oppsummert beskrivelse av budsjettet.

Basisbudsjettet er gjennomgått og saldert ifht bevilgning fra JUS og anslag for dekningsbidragsinntekter (overhead) fra ekstern virksomhet. Basisbudsjettet for 2009 er på flere punkter strammet inn ifht første utkast til styret og tiltak generell drift er sterkt redusert. SMR vil måtte ha økt fokus på innsparing og løpende økonomistyring.

Administrasjonen er på en del punkter sterkt forsinket som følge av flyttingen, og direktørskiftet har bidratt ytterligere til dette.

SMR har levert ferdig periodisert detaljregnskap for innlegging i elektronisk budsjettmodul ved UiO, men tallmaterialet er ennå ikke lagt inn i sin helhet slik at det pt ikke foreligger presentable rapporter som viser de eksterne budsjettene.

1. Egenfinansiert (basis-) virksomhet:
1.1 Innledning:
•	Budsjettbehandling UiO/JUS: Bevilgningen er justert ifht personalendringer. I tillegg kommer stimuleringsmidler som er/vil bli fordelt. Det ”frosne overskudd” på ca 0,5 mill fra 2007 til 2008 er frigjort og lagt inn i bevilgningen med forutsetning fra JUS om at midlene brukes til organisasjonsgjennomgang. JUS har fått sterkt reduserte inntekter og instituttene har fått redusert driftsbevilgning som følge av dette. Bevilgningen for 2009 er relativt sett ikke vesentlig redusert ifht 2008.
•	JUS har foreløpig ikke beregnet alle incentivmidler (forskningspublisering, avlagte doktorgrader etc). Dette vil kunne medføre en svak økning/reduksjon av driftsbevilgning. 
•	Dekningsbidraginntekter: Redegjørelsen er basert på anslag over dekningsbidraginntekter fra eksternfinansiert virksomhet.
•	Risiko 1: SMR har som følge av sin svært store portefølje av eksternfinansierte prosjekter store utfordringer med å gjennomføre en økonomistyring som resulterer i et jevnt forbruk gjennom regnskapsåret. Svært mange omposteringer etc som gjøres sentralt ved UiO skjer mot slutten av året og det er store utfordringer knyttet til å lage en god prognose som viser balansen for basisvirksomheten. SMR har en forholdsvis mye større belastning ifht økonomistyring enn øvrige institutter fordi disse i stor grad har ordinær bevilgning, faste ansatte osv. som er en enklere oppgave ifht økonomistyring. I 2008 ble SMR påført store belastninger pga flytting og direktørskifte hvilket svekket økonomistyringen til en viss grad. I 2009 vil dette måtte få økt fokus.
•	Risiko 2: Med et så høyt nivå på eksternfinansiert prosjektvirksomhet er det sannsynlig at budsjettert dekningsbidraginntekt vil kunne bli redusert som følge av forsinkelser, bortfall etc. Evt vil annen, ny inntekt kunne komme i tillegg ved at nye prosjekter tilkommer i løpet av året. Gitt at romplanen for SMR gir liten fleksibilitet vil dette kun dreie seg om marginale endringer. Se punkt om eksternfinansiert virksomhet nedenfor.
1.2 Viktigste momenter ifht de ulike tiltak/budsjettpotter:
•	Balanse lønn vs drift: Et grovt anslag viser at lønnskostnader utgjør ca 12 mill ifht drift 7,1 mill.
•	Tiltak 100003: Forskningsutvalgets midler økt til 370.000. Vitass-ordning redusert tilsvarende.
•	Tiltak 100004: Publiseringsseminar (ny).
•	Tiltak 100006: Ordinær vit.ass.-ordingen fjernet. Redusert med ca 450.000. Ombudsjettert til NI og forskningsadm.
•	Tiltak 100038: Forskergruppens aktivitet dekkes i sin helhet av UiO/eksterne bevilgninger.
•	Tiltak 120000: Prosjektover- og underskudd gjøres opp mot tiltak 120000. Forventet sum underskudd 0,4 mill.
•	Tiltak 4xxxxx: Lønn stipendiater dekkes i sin helhet av JUS/UiO.
•	Tiltak 612000: Mastergradsbevilgning 70.000 fra JUS benyttes til ekstraordinær avlønning til masterprogramleder. Rest benyttes til undervisningstiltak.
•	Tiltak 800015: Basic course dekkes av eksterne midler i sin helhet.
•	Tiltak 800302: Torkel Opsahl minneforelesning (ny) skilt ut. Generell drift redusert tilsvarende.
•	Tiltak: 800040: Lønnsmidler til NI-assistenter økt med ca 225.000 og vitass-ordning redusert tilsvarende. I 2008 finansierte SMR en midlertidig juridisk rådgiverstilling for NI og i 2009 er denne budsjettert i 50% stilling på NI-prosjektkonto finansiert med eksterne midler. Det forsøkes å sikre øvrige midler til å forlenge midlertidig rådgiver ut 2009.
•	Tiltak 840000: Generelle info-tiltak redusert med 70.000. Produksjon og lansering MR-årbok lagt til info-tiltaket og generell drift redusert med 160.000. 
•	Tiltak 890000: Lønnskostnad redusert fra 4,8 mill til 4,6 mill. Butenschøns stilling er ubesatt  ifbm direktørtilsetting. Andenæs stilling dekkes i perioden 2008-2011, men JUS har økt bevilgningen for 2009 med ca 0,5 mill. i refusjon for arbeid utført for JUS. Strøm Bull sluttet og bevilgning redusert tilsvarende.
•	Tiltak 890010: Redusert med 0,1mill. Tjenestereiser for SMR må reduseres.
•	Tiltak 890011/xxxxxx: Annum til hver enkelt fast vitenskapelig ansatt kr.15.000 opprettholdes. Spesifiseres heretter på individuelle tiltakskoder for å forenkle ifht økonomistyring. Hver enkelt ansatt kan vha webrapport sjekke eget forbruk.
•	Tiltak 900000: Redusert med 0,8 mill. hvorav ca 0,5 mill. som følge av redusert husleie (UiO dekker nå hele husleien i motsetning til tidligere). Organisasjonsgjennomgangen anslås til 150.000. Netto reduksjon 450.000. SMR vil måtte redusere servicenivået for å få dette til.
•	Tiltak 990000, 800004: Lønnskostnad økt fra 4,6 mill til 4,8 mill. Dekningsbidraginntekter brukes til å støtte midlertidig fellesadm støtte. IT (60% midlertidig IT-assistent), bibliotek (midlertidig bibliotekassistent 60%), vikar resepsjon/økonomi (x%, varierende etter behov).
•	Risiko 1: Ledelse og administrasjon ved SMR må med sin store prosjektportefølje jevnlig foreta risikovurdering av aktiviteten. Viktigste faktor ifht kostnadsnivå er inndekning av underskuddsprosjekter, og det er i 2009 avsatt et vesentlig beløp for underdekning av eksternfinansierte prosjekter gitt at det i 2008 påløp flere underskudd på basis enn i 2007. Alle eksternfinansierte prosjekter er/blir gjennomgått med henblikk på mulig underskuddsproblematikk.

2. Eksternfinansiert virksomhet:
2.1 Viktigste momenter ifht inntekter:
•	Det legges i 2009 ikke opp til noen ytterligere vekst i eksternfinansiert virksomhet. Det pågår et løpende søknadsarbeid ifht å sikre ny aktivitet til erstatning for aktivitet som utløper/bortfaller. Samlet omsetning anslått til ca 72,2 mill. Dekningsbidrag til basis anslått til 10,3 mill.
•	Nytt program: Vietnam-programmet som ble startet opp i 2008 vil i løpet av 2009 ha full aktivitet med til sammen 3 fulltidsansatte.
•	Nasjonal institusjon (NI): Den delen av basisbevilgningen som tildeles SMR som NI føres på særskilt prosjektkonto. Kontoen dekker lønnskostnader og genererer dekningsbidraginntekter til basisbudsjettet. Driftsmidler til NI-tiltak er budsjettert på basis tiltakskode 80 00 40 og 84 00 00 . Som følge av div ekstrainntekter og reduserte kostnader i 2008 gikk NI-prosjektet med et lite overskudd i 2008 og overskuddet søkes overført til prosjektet for 2009. Fom 2009 vil prosjektet gå i minus med minimum 0,1 mill – dette under forutsetning av at en ansatt er i permisjon store deler av året. Prosjektet er mao underdekket som følge av at avtalen som regulerer NI ikke har noen klausul som regulering for lønns- og prisøkning.
•	Risiko 1: SMR har mange søknader til behandling i UD/Norad.
•	Risiko 2: Dersom SMR ikke får økt NI-bevilgningen vil prosjektet potensielt generere meget store underskudd i 2010 og framover – underskudd som SMR i liten grad vil kunne dekke innenfor nåværende rammer.
2.2 Viktigste momenter ifht kostnader:
•	Lønns-/personalkostnader: Denne delen av virksomheten er i det alt vesentlige kontraktsfestet for flere år gjennom avtaler med ekstern oppdragsgiver. Økt kostnad dekkes av økt bevilgning.
•	Driftskostnader: De fleste prosjekter/programmer har sendt søknader for inneværende år og disse ventes besvart våren 2009. 
•	NI-prosjektkonto: Som følge av lønnsøkninger for ansatte som lønnes over NI-konto vil lønnskostnadene overstige inntektene. Anslått underskudd ca 0,1mill. Se pkt om inntekter ovenfor.
•	Risiko 1: De store lønnskostnadene er sikret gjennom flerårige avtaler med eksterne oppdragsgivere. Både avtalene med Utenriksdepartementet, NORAD og NFR regnes som avtaler med lav risiko ifht bortfall av finansiering av lønn. Driftskostnadene er i det alt vesentlige finansiert på årlig basis og søknader om dette utarbeides av prosjekt-/programledere ved SMR og avklares i dialog med ekstern oppdragsgiver. Gitt de flerårige avtalene ifht bemanning av prosjekter-/programmer synes risikoen lav for bortfall av finansiering av drift.
•	Risiko 2: Med et så stort omfang av eksternfinansierte prosjekter som SMR må risiko vurderes jevnlig. Viktigste faktor ifht kostnadsnivå er inndekning av underskuddsprosjekter. NFR-prosjekter genererer normalt små underskudd (hovedsakelig pga høyere lønnsnivå enn bevilgningen dekker) og men også andre prosjekter med tilsatt eksternfinansiert forsker med ansvar for å skaffe egengenerert aktivitet/inntjening vil kunne generere underskudd. 
•	Risiko 3: De eksternfinansierte forskerstillinger med plikt til egeninntjening, men hvor SMR garanterer for 100% lønn har vist seg å være utfordrende ifht oppfyllelse av intensjon.
•	Risiko 4: NI-prosjekt omtalt under pkt om inntekter.

Vedlegg:
1)	Budsjett egenfinansiert virksomhet (basis) sortert på tiltak.
2)	Budsjett eksternfinansiert virksomhet oppsummert.